עמנואל מודריק

עמנואל מודריק (27 ביולי 1947, י' באב ה'תש"ז – 14 באוגוסט 2017, כ"ב באב ה'תשע"ז) היה עובד של משרד האוצר, ששימש חשב של משרד התקשורת, משרד התרבות והספורט והמשרד לפיתוח הנגב והגליל.

הונצח במספר אתרים - מצפה עמנואל הוקם לזכרו בנגב בהר לבן בפתחת נחל רביבים ורכס ירוחם על ידי כולנא - עמותת צעירים בירוחם ועיריית ירוחם, בנוסף מונצח בקיבוץ אילות בדרום הערבה - בבית הראשונים בקיבוץ אילות ששופץ בתמיכת המועצה לשימור אתרים והמועצה אזורית חבל אילות, ישנה פינה לזכרו. בעדי נגב ישנו שלט הנצחה, וכן בקיבוץ כפר עזה נשתל עץ לזכרו בבוסתן.
ממוזער|300px|שמאל|לזכרו של עמנואל מודריק

 ביוגרפיה 

עמנואל מודריק נולד בי' באב תש"ז בכפר אתא בשנת 1947 לשפרה ודוד מודריק ממקימי כפר אתא. אחיו הבכור הוא עודד מודריק. התגייס לגולני ונלחם בקרב תל עזזיאת במלחמת ששת הימים. הוא למד לתואר ראשון בכלכלה וסטטיסטיקה באוניברסיטה העברית בירושלים. את תוארו השני עשה במנהל עסקים באוניברסיטה העברית בירושלים. מאז לימודיו באוניברסיטה התגורר בירושלים.

 קריירה ציבורית 

בין השנים 1978–1980 שימש כשליח של הסוכנות היהודית בלונדון של תנועת הנוער FZY - תנועת נוער יהודית שמרכזה בלונדון. ב-1984 החל לעבוד במשרד התקשורת כחשב במשרד. בתפקידו זה עסק בטיפול שיגור לוין עמוס, לוין תקשורת וטלפוניה. בשיתוף מפקד חיל האוויר והתעשייה האווירית. ב-1991 עזר בהקמת תחנת שידור רדיו FM וטלוויזיה באזור חיפה- תחנה ראשית לאזור הצפון. ובנוסף תחנת שידור בשאר ישוב שהייתה תחנת שידור AM לטובת אצבע הגליל, רמת הגולן ולבנון. ב-1992 עסק ביוזמה של משרד התקשורת להקמת אנטנת ממסר לקליטה טובה יותר של ערוץ 1 בנגב, עם שי חרמש שהיה יו"ר הוועד המנהל של מכללת ספיר, במועצה אזורית שער הנגב. מודריק היה: "שותף לפיתוח המכללה ובית הספר לתקשורת, שותף לחיזוק ההשכלה הגבוהה בפריפריה" כדברי חרמש. בין השנים 1991–1994 קידם את פרויקט תחנת קול אמריקה בעידן כחשב מטעם משרד התקשורת- הקמת אנטנות שידור של ארצות הברית לגוש המזרחי. הפרויקט נפל בשל התנגדיות ארגוני איכות סביבה וחוסר עניין של האמריקאים בשידור לברית המועצות לאחר שזו התפרקה. ב-1993 עסק בהקמת שידורי הניסיון של ערוץ 2. במסגרת תפקידו כחשב משרד התקשורת .

בין השנים 2000–2009, כיהן כחשב משרד התרבות המדע והספורט. במסגרת תפקידו כחשב - אך גם כחשב יוזם קידם את הפרויקטים הבאים:

אינטרנט 2 - הנחת כבל תת-מימי לחיבור בין מרכזי מדע אוניברסיטאים, תמיכה במרכזי מחקר ופיתוח בים המלח ובערבה - מו"פ מדבר וים המלח, שיפוץ מוסדות תרבות : הבימה, מוזיאון ישראל, בית לסין, השלמת שיפוץ הקאמרי, הקמת מגרשי ספורט ותרבות בערים ערביות - מגרש ספורט במג'דל כרום, והיכל תרבות בנצרת, תמיכה בפרויקטים נרחבים בהמועצה לשימור אתרים, קידום פרויקט הלווין ונוס, קידום תרבות בחברה החרדית, תמיכה בגלריה לאמנות אום אל פחם - שאותה הקימו סעיד ופריד אבו שקרה הקצאת תקציב לקנית אוסף עבודות אומנות ישראלית ותחרות להקמת מבנה גלריה חדשה, פרויקטי מחישוב בחברה החרדית.

בשנים 2009–2010 כיהן כיושב ראש ועדת הבין משרדית לרפורמה בשוק העבודה - מטעם האגף של החשב הכללי, תוכנית ויסקונסין - אורות לתעסוקה.

בין השנים 2010–2015 - כיהן כחשב משרד הנגב והגליל והמשרד לשיתוף פעולה אזורית תחת השר סילבן שלום. במסגרת תפקידו קידם פרויקטים רבים בפריפריה. שלוחה אוניברסיטאית בצפת של בית הספר לרפואה, חיזק את המו"פ האזורי בשיתוף פעולה עם ירדן – מרכז מדע ים המלח והערבה, בשיתוף חנן גינת, אודי גת ויעל מאור.מ-3 חוקרים גדל המכון ל-22 חוקרים, מרכז אנרגיה מתחדשת ביוטבתה. מתוך מכתב פרידה של מנהלי מרכז מדע ים המלח והערבה: .

מו"פ הערבה - פרויקט "אדם במדבר", עזר בהקמת עמק המעיינות – פארק עמק המעיינות, ומכון עידן טכנולוגי תחת יורם קרין יו"ר מועצת עמק המעיינות. קידם מכון מחקר בריאותי בקרית שמונה – מיגל מכון מחקר ישומי בגליל, עזר למעבר צה"ל לנגב - עיר הבה"דים, חיזק את ירוחם בזמן ראש העיר מיכאל ביטון – פארק ירוחם, אשכול גנים, בתי צעירים, צמחייה וצל, קידם מעונות סטודנטים בכל הארץ: במסגרת עמותת איילים – בקריית שמונה, ירוחם, שדרות, מצפה רמון ואופקים, דחף להחלטת ממשלה בעניין עלה נגב - נחלת ערן. מתוך מכתב פרידה של האלוף במי"ל דורון אלמוג למודריק:

עזר בפיתוח באר שבע לצד ראש העיר רוביק דנילוביץ - הקמת מרכזי העסקה לאתיופים בבאר שבע, מרכזים לקשישים ומחשוב, כתב תוכנית הבראה לתיאטרון באר שבע.

לאחר צוק איתן בשיתוף יועץ ההתיישבות פנחס וולרשטיין הוחלט במשרד נגב גליל להרחיב את ישובי עוטף עזה. פתרונות הדיור היו יבילים ובתי אגודה.

גלריה

 חיים אישיים 

מודריק היה נשוי לחנה לבית דהאן שעבדה בבנק ישראל, ולהם שתי בנות ובן, ושבעה נכדים.

נפטר ב-14 באוגוסט 2017 בגיל 70, והובא למנוחות בבית העלמין בקריית ענבים .

 קישורים חיצוניים 
 הספד של דורון אלמוג בפיסבוק 17.8.2017
הספד של ח"כ מיכאל ביטון, לאחר סיור בירוחם 11.6.2018
דברי הספד של פנחס וולרשטיין 14.8.17
סיור בכפר הנוער איילים שבשדרות
מצפה עמנואל - בירוחם על שם עמנואל מודריק - אתר עמוד ענן
הנצחתו של מודריק בקיבוץ אילות

טקס לזכר עמנואל מודריק במו"פ מדבר וים המלח

קטגוריה:עובדי משרד האוצר
קטגוריה:בוגרי האוניברסיטה העברית בירושלים
קטגוריה:קריית אתא: אישים
קטגוריה:ירושלים: אישים
קטגוריה:ישראלים שנולדו ב-1947
קטגוריה:ישראלים שנפטרו ב-2017
קטגוריה:אישים הקבורים בקריית ענבים